Art-kino
javna ustanova u kulturi
Krešimirova 2, Rijeka, Hrvatska

Tel.: 051 323 262
Faks: 051 323 275
e-mail: ured@art-kino.hr
OIB: 12254758142
MB: 2998050
Transakcijski račun: 2360000-1102348678
IBAN: HR2423600001102348678
www.art-kino.org

Klasa: 007-01/23-05/15

Ur.broj.: 2170-1-35-01-23-4

Rijeka, 20.12.2023.

**OBRAZLOŽENJE TREĆIH IZMJENA I DOPUNA FINANCIJSKOG PLANA ZA 2023.GODINU**

 Ravnateljica:

Slobodanka Mišković, dipl.soc.

Obrazloženje prijedloga izmjena i dopuna financijskog plana za 2023. godinu sastoji se od obrazloženja općeg dijela financijskog plana i obrazloženja posebnog dijela financijskog plana. Obrazloženje općeg dijela financijskog plana sadrži obrazloženje prihoda i rashoda i obrazloženje viška financijskog plana. Obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata.

**Opći dio**



Ukupni prihodi Art-kina trećim se izmjenama i dopunama za 2023. godinu planiraju u iznosu 710.219, eura što je za 40.132 eura više od tekućeg plana za 2023. godinu.

Ukupni rashodi trećim se izmjenama i dopunama za 2023. godinu planiraju u iznosu 817.889 eura što je povećanje od 60.266 eura u odnosu na tekući plan za 2023. godinu.

Razlika između planiranih prihoda i rashoda biti će pokrivena viškom sredstava iz prethodnih godina u ukupnom iznosu 107.670 eura. Višak je ovim izmjenama povećan za 23% odnosno za 20.134 eura.

**Račun prihoda i rashoda**

Prihodi Art-kina trećim se izmjenama i dopunama za 2023. godinu planiraju u iznosu od 710.219 eura što je 5,99% više u odnosu na iznos tekućeg plana za 2023. godinu. Financijski plan je uravnotežen uključenjem 107.670 eura iz sredstava viška prethodnih godina.

***Prihodi prema ekonomskoj klasifikaciji i izvorima financiranja***

Tablica 1. Prihodi prema ekonomskoj klasifikaciji



Prihode poslovanja čine pomoći iz inozemstva i od subjekata unutar općeg proračuna (63), prihodi za posebne namjene odnosno prihodi po posebnim propisima (65), prihodi od prodaje proizvoda i roba te pruženih usluga (66) te prihodi iz nadležnog proračuna (67).

Na skupini 63 - Pomoći iz inozemstva i od subjekata unutar općeg proračuna planirano je 106.792 eura i odnose se na pomoći Hrvatskog audiovizualnog centra, Primorsko-goranske županije i pomoći Ministarstva kulture i medija Republike Hrvatske. Na navedenim prihodima nije planirana promjena u odnosu na tekući plan.

Na skupini 65 - Prihodi od upravnih i administrativnih pristojbi, pristojbi po posebnim propisima i naknada planirano je 76.281 euro, što je povećanje od 16.290 eura ili 27,15% u odnosu na dosadašnji plan. Ovi prihodi se odnose na prihode od prodanih ulaznica (izvor 44 - Prihodi za posebne namjene).

Na skupini 66 - Prihodi od prodaje proizvoda i roba te pruženih usluga i prihodi od donacija planirano je 37.533 eura, što je povećanje od 22.042 eura ili 142,3 %. Povećanje na ovoj skupini rezultat je pristiglih donacija, prvenstveno organizacije Europa Cinemas koja nas prati od osnutka u cilju jačanja cirkulacije i gledanosti europskih audiovizualnih radova te kompetitivnosti europskog audiovizualnog sektora.

Opći prihodi i primici, skupina 67 planirani su u iznosu 489.613 eura.

Tablica 2. – Višak prethodnih godina



Skupina 92 - Rezultat poslovanja odnosi se na sredstva iz viška prethodnih godina. Planirano je 107.670 eura što je povećanje za 20.134 eura odnosno 23% u odnosu na dosadašnji plan. Od ukupnog iznosa 15.000 eura je iz izvora 93 Višak – Vlastiti prihodi, 60.000 eura je iz izvora 94 - Višak - Prihodi za posebne namjene, a 32.670 eura iz izvora 96 - Višak - Donacije.

Tablica 3. Prihod prema izvorima financiranja



Osnovni izvori financiranja su opći prihodi i primici, vlastiti prihodi, prihodi za posebne namjene, pomoći i donacije.

Vlastiti su prihodi veći za 4.909 eura odnosno za 140,62% u odnosu na tekući plan i odnose se na prihode od održavanja filmskih radionica, najma prostora te suradnji vezanih za održavanje programa.

Prihodi za posebne namjene veći su za 16.290 eura odnosno 27,15% u odnosu na tekući plan i odnose se na prihode od ulaznica.

Pomoći su ostale nepromijenjene.

Donacije su veće za 17.133 eura odnosno za 142,78% u odnosu na tekući plan i prvenstveno se odnosi na donaciju organizacije Europa Cinemas.

***Račun rashoda prema ekonomskoj klasifikaciji, izvorima financiranja i funkcijskoj klasifikaciji***

**Ekonomska klasifikacija**

Tablica 4. Rashodi prema ekonomskoj klasifikaciji



Ukupni su rashodi povećani za 60.266 eura odnosno za 7,95% u osnosu na tekući plan i iznose 817,889 eure. Od toga 34.266 eura se odnosi na rashode poslovanja, a 26.000 eura na financijske rashode.

31 – Rashodi za zaposlene planiraju se u iznosu 334.102 eura. Do smanjenja je došlo uslijed pojačane fluktuacije zaposlenika.

32 – Materijalni se rashodi planiraju u iznosu 328.320 eura što je za 52.122 eura odnosno 18,87% više od tekućeg plana. Tu se radi prvenstveno o povećanju rashoda za usluge kako onih unutar Redovne djelatnosti ustanove, tako i unutar Programske aktivnosti ustanove.

34 – Financijski rashodi se planiraju u iznosu od 1.050 eura što je u odnosu na tekući plan smanjenje u iznosu od 208 eura.

41 – Rashodi za nabavu neproizvedene dugotrajne imovine se povećavaju za 2.095 eura.

42 – Rashodi za nabavu proizvedene dugotrajne imovine planiraju se u iznosu 152.322 eura što je povećanje od 23.905 eura odnosno 18,62%. Navedeni rashodi se odnose na nabavu opreme i uređaja nužne za redovno poslovanje Art-kina.

**Rashodi prema izvorima financiranja**

Tablica 5. Rashodi prema izvorima financiranja



Rashodi financirani iz Vlastitih prihoda veći su za 4.909 eura odnosno za 140,62% u odnosu na tekući plan i odnose se na materijalne rashode redovne i programske djelatnosti te za nabavu nefinancijske imovine prema Odluci o mjerilima i načinu ostvarivanja i korištenja vlastitih prihoda i nenamjenskih donacija.

Rashodi iz izvora Prihodi za posebne namjene veći su za 16.290 eura odnosno 27,15% u odnosu na tekući plan i odnose se na rashode vezane za potrebe programa.

Rashodi iz izvora Pomoći nisu se povećavali.

Rashodi iz izvora Donacije planiraju se u iznosu 29.133 eura, što je povećanje od 17.133 eura u odnosu na tekući plan i prvenstveno se odnosi na rashode vezane za potrebe programa.

**Funkcijska klasifikacija:** Na08 Rekreacija, kultura, religija planirano 817.889 eura što je povećanje od 7,95% odnosno 60.266 eura.

**Račun financiranja**

Art-kino nema stavke primitaka i izdataka.

**Obrazloženje prenesenog viška**

Višak je planiran u iznosu 107.670 eura što je povećanje od 20.134 eura odnosno 23%. Viškom je podmiren dio ukupnog troška za nabavu novog 4k projektora, a ostatkom će biti pokriven trošak nabave opreme nužne za redovno poslovanje Art-kina.

**Posebni dio**

Posebni dio financijskog plana za razdoblje 2024.- 2026. godine sastoji se od plana rashoda iskazanih po izvorima financiranja i ekonomskoj klasifikaciji raspoređenih u programe koji se sastoje od aktivnosti i djelatnosti. U tablici 6 prikazani su ukupni rashodi prema aktivnostima/djelatnostima.

Specifičnost svih ovogodišnjih izmjena i dopuna financijskog plana je u tome da posebni dio plana sadrži i prijašnja i novoustrojena upravna tijela. To je nužno jer je do 31. ožujka bilo na snazi prijašnje ustrojstvo upranih tijela Grada Rijeke te se do toga dana plan izvršavao sukladno tome. Od 1. travnja stupilo je na snagu novo ustrojstvo upravnih tijela, pa se od tog dana plan izvršava prema novom ustrojstvu.

Prijedlogom Trećih izmjena i dopuna financijskog plana za 2023. godinu, Art-kino predlaže ukupno planirana godišnja sredstva u iznosu od **817.889** **eura** od čega je u prvom tromjesečju planirano 158.274 eura, a od četvrtog do dvanaestog mjeseca 2023. g. planirano je 659.615 eura u odnosu na godišnji planirani iznos u visini od **757,623**  **eura** od čega je u prvom tromjesečju planirano 158.274 eura, a od četvrtog do dvanaestog mjeseca 2023. g. planirano 599.349 eura što predstavlja ukupno povećanje od **60.266 eura** **ili ukupno povećanje za 7,95 % .**

Nadalje pratimo Izmjene i dopune financijskog plana za razdoblje od travnja do prosinca 2023. godine na glavi 10611 Art-kino, budući se za razdoblje od siječnja do ožujka izmijene i dopune više ne mogu raditi.

Tablica 6. Posebni dio – Sredstva za realizaciju programske djelatnosti Art-kina za razdoblje od travnja do prosinca 2023. godine



**Stručno, administrativno i tehničko osoblje;** Planirana sredstva u visini od 273.595 eura smanjuju se za 6,45% i sada iznose 255.947 eura. Do smanjenja je došlo uslijed pojačane fluktuacije zaposlenika. Sredstva se odnose na rashode za zaposlene: isplata plaća, doprinosa na plaće i ostale rashode za zaposlene. U Ustanovi je trenutno zaposleno 16 djelatnika. Organizacijska struktura ustanove može se podijeliti u tri neformalne jedinice: opći poslovi (administracija, računovodstvo i pravni poslovi), program ustanove (osmišljavanje i provedba programa i promidžbeni poslovi) i tehnika (tehnički, domarski i pomoćni poslovi).

**Redovna djelatnost ustanove**; Planirana sredstva u visini od 110.542,00 eura povećavaju se za 16,20 % odnosno za 17.907 eura i sada iznose 128.449 eura. Do povećanja na stavkama Redovne djelatnosti je došlo uslijed rasta cijena usluga (na primjer usluge Securitasa i grafičkih usluga) te novih obveza i troškova vezanih za Dječju kuću (tekuće održavanje dvorane).

**Programske aktivnosti ustanove**; Planirana sredstva u visini od 88.725 eura povećavaju se za 38,34% odnosno 34.019 eura i sada iznose 122.744 eura. Do povećanja je došlo zbog povećanih programskih aktivnosti Art-kina vezanih uz Dječju kuću, povećanog broja projekcija u Dječjoj kući, kao i inflatornih pritisaka, među ostalima porast studentske satnice.

Art-kino je jedino mjesto u Rijeci i regiji čiji se program temelji na kontinuiranom prikazivanju domaće i svjetske filmske baštine te domaćeg i europskog nezavisnog filma. Raznolikost programa postižemo i zahvaljujući brojnim suradnjama s najvažnijim hrvatskim filmskim festivalima, veleposlanstvima, institutima u kulturi, obrazovnim institucijama i udrugama.

Razvoj filmske kulture u velikoj se mjeri oslanja i na njezino nasljeđe. Stoga ćemo publici osigurati pristupačnost filmskih naslova koji daju presjek određenih filmskih razdoblja i stilova, kako kroz opuse pojedinih tako i kroz cikluse čitavih grupa autora. Filmovi od posebnog povijesnog značaja i umjetničke vrijednosti, retrospektive posvećene pojedinim autorima, glumcima, žanrovima, temama i filmskim pravcima predstavljaju neiscrpan izvor umjetničkog, društvenog i povijesnog znanja i inspiracije, govore o prošlosti, propituju sadašnjost i oblikuju budućnost te čine važnu sastavnicu našeg kulturnog identiteta. Iz svih tih razloga, sustavno prikazivanje svjetske i hrvatske audiovizualne baštine naše je temeljno programsko nastojanje.

Planirani programi: Kino kustos, Kultno kino, Kino klasik, Adaptacija. Čitanje filma, Ridley Scott četvrtkom, Coen's Sundays, Slika i riječ: Željko Senečić, Abbas Kiarostami i drugi.

Premijerna prikazivanja lokalnih i domaćih filmova doprinose gledanosti i javnoj vidljivosti domaćeg filma te izgradnji gledateljskog doživljaja. Pored lokalnih i domaćih, premijerno ćemo prikazivati i regionalne i europske filmove. Širenjem prikazivačkog prostora i promocijom lokalnih filmova nastojat ćemo doprinijeti jačanju filmskog stvaralaštva u Rijeci i o njoj.

Ciklusi nacionalnih kinematografija važan su segment naše programske slagalice jer omogućuju našoj publici upoznavanje sa značajnim europskim i svjetskim kinematografijama, autorima i naslovima koji ne ulaze u redovitu filmsku distribuciju. Ovogodišnji održani i planirani ciklusi: Mjesec frankofonije, Ciklus poljskog filma, Tjedan turskog filma, Ciklus češkog filma, Ciklus korejskog filma, Tjedan japanskog filma itd.

Bitan segment našeg programa su i obrazovni i medijacijski programi te Specijalna filmska knjižnica, koji se organiziraju kako bismo nastavili dijalog o filmu i nakon prikazivanja te proširili razumijevanje filmske umjetnosti izvan platna. Različite radionice, tribine, okrugli stolovi, razgovori povodom ciklusa ili pak razgovori s filmskim autorima, kritičarima i teoretičarima, predstavljanja knjiga i časopisa doprinose vidljivosti i živosti programa te produbljivanju znanja o filmskoj umjetnosti ili pak o aktualnim društvenim pitanjima čime potvrđujemo našu javnu ulogu.

Nastavit ćemo raditi na razvoju filmske pismenosti i kulture kod djece i mladih što predstavlja jednu od ključnih programskih odrednica ustanove. Ove ćemo programe dijelom provoditi i u Dječjoj kući koja predstavlja jedno od najvažnijih nasljeđa projekta *Rijeka 2020 - Europska prijestolnica kulture*.

Dječja kućajenamijenjena aktivnom uključivanju djece u kulturne sadržaje. Program u Dječjoj kući obuhvaća filmski program otvoren za javnost (*Obiteljski program*), filmski program namijenjen organiziranim posjetima dječjih vrtića i nižih razreda osnovnih škola u sklopu dugogodišnjeg programa Art-kina *Škola u kinu*, programe u suradnji s drugim institucijama i udrugama. Kako kinodvorana Dječje kuće može primiti manje gledatelja od glavne dvorane Art-kina (75 sjedećih mjesta u Dječjoj kući u odnosu na 315 mjesta u dvorani Art-kino Croatia), a imajući u vidu činjenicu da novootvoreni prostor Dječje kuće izaziva povećani interes vrtića i škola za programe u tom objektu, očekujemo da će se morati dodatno povećati broj projekcija u Dječjoj kući, uz zadržavanje programa za starije uzraste u Croatiji što znači povećan broj radnih sati za tehničko osoblje te programske suradnike. Pritom, tu su i ostale aktivnosti planirane za Dječju kuću koje će povećati opseg poslova u ovom segmentu. Riječ je o radioničkim i drugim aktivnostima za djecu vezanim uz filmsku kulturu, kao i edukacijskim programima namijenjenima nastavnicima na polju medijske kulture koji će, vjerujemo, također pronaći svoje mjesto i interes na novoj lokaciji.

Art-kino provodi program Filmske komisije. Kvarnerska filmska komisija regionalni je filmski ured, osnovan 2016. godine unutar javne ustanove Art-kino, uz podršku i poticaj Hrvatskog audiovizualnog centra, Primorsko-goranske županije i Grada Rijeke. Kvarnerska filmska komisija pruža administrativnu, logističku, obrazovnu i stručnu podršku za domaću i stranu audiovizualnu produkciju. Pored temeljne zadaće, nastavit ćemo s programima *Kvarner u kratkom* i *Kvarnerskim filmskim susretima*.

**Nabava opreme;**  Planirana sredstva u visini od 126.487 eura povećavaju se za 20,55% odnosno za 25.988 eura i sada iznose 152.475 eura. Do povećanja na aktivnosti Nabava opreme je došlo zbog potrebe nabave opreme (računalne i ostale) te uređaja za ostale namjene, a radi obavljanja redovnog programa. Navedeno bi se nabavilo iz sredstava viška ustanove.